เจมส์ สเปเดอร์

เจมส์ ทอดด์ สเปเดอร์ (;  ; เกิด 7 กุมภาพันธ์ ค.ศ. 1960) เป็นนักแสดงชาวอเมริกัน เขาเป็นที่รู้จักจากการรับบทบาทตัวละครที่มักจะแปลกประหลาดและมีความคลุมเครือทางศีลธรรม เขาเริ่มต้นอาชีพในภาพยนตร์อิสระที่ได้รับเสียงวิจารณ์ชื่นชมก่อนจะเปลี่ยนเข้าสู่วงการโทรทัศน์ ซึ่งเขาได้รับคำชมเชยและรางวัลมากมาย รวมถึรางวัลไพรม์ไทม์เอมมีสามรางวัลและได้รับการเสนอชื่อเข้าชิงรางวัลลูกโลกทองคำสามครั้ง และรางวัลสมาคมนักแสดงภาพยนตร์และโทรทัศน์สิบครั้ง

สเปเดอร์เริ่มแสดงในภาพยนตร์ที่เน้นกลุ่มวัยรุ่น เช่น Tuff Turf, The New Kids (ทั้งสองเรื่องในปี 1985), Pretty in Pink (1986), และ Mannequin (1987) บทบาทที่สร้างชื่อให้กับเขาคือภาพยนตร์ดรามา Sex, Lies, and Videotape (1989) ของสตีเวน โซเดอร์เบิร์ก ซึ่งทำให้เขาได้รับรางวัลนักแสดงนำชายยอดเยี่ยมจากเทศกาลภาพยนตร์คานส์ หลังจากนั้นเขาก็ได้แสดงนำในภาพยนตร์ เช่น White Palace (1990), True Colors (1991), Stargate (1994), 2 Days in the Valley (1996), and Secretary (2002) สเปเดอร์ยังรับบทสมทบในภาพยนตร์ Bob Roberts (1992), Wolf (1994), Lincoln (2012) และ The Homesman (2014) เขายังรับบทเป็นอัลตรอนในภาพยนตร์ของจักรวาลภาพยนตร์มาร์เวล Avengers: Age of Ultron (2015)

บทบาททางโทรทัศน์ของเขา ได้แก่ การรับบทเป็นทนายความ อลัน ชอร์ ในซีซันสุดท้ายของซีรีส์ The Practice (2003–2004) และซีรีส์ภาคแยก Boston Legal (2004–2008) ซึ่งทำให้เขาได้รับรางวัลไพรม์ไทม์เอ็มมีสาขานักแสดงนำชายยอดเยี่ยมในซีรีส์ดรามาถึงสามครั้ง เขายังรับบทเป็น โรเบิร์ต แคลิฟอร์เนีย ในซีรีส์ซิตคอม The Office (2011–2012) หลังจากนั้น เขาแสดงนำเป็นเรย์มอนด์ เรดดิงตัน ในซีรีส์ระทึกขวัญอาชญากรรมทางช่อง NBC เรื่อง The Blacklist (2013–2023) ซึ่งทำให้เขาได้รับการเสนอชื่อเข้าชิงรางวัลลูกโลกทองคำสาขานักแสดงนำชายยอดเยี่ยม – ซีรีส์โทรทัศน์ดรามาสองครั้ง

อ้างอิง

 เจมส์ สเปเดอร์ เป็นอัลทรอน ตัวร้ายหลักใน The Avengers: Age of Ultron ของมาร์เวล
 ‘เจมส์ สเปเดอร์’ อาชญากรจอมเจ้าเล่ห์
 ขึ้นบัญชีดำ...เจมส์สเปเดอร์

หมวดหมู่:นักแสดงอเมริกัน